Blaze7451/Wiki-th-20250601 huggingface dataset:
มหาวิทยาลัยเจ้าพระยา

มหาวิทยาลัยเจ้าพระยา (อังกฤษ: Chaopraya University) เป็นมหาวิทยาลัยเอกชนในประเทศไทย ตั้งอยู่ที่จังหวัดนครสวรรค์ ก่อตั้งขึ้นเมื่อปี พ.ศ. 2541

**ประวัติ**
มหาวิทยาลัยเจ้าพระยา  ก่อตั้งขึ้นโดยคุณพ่อจรูญ  และคุณแม่หทัย  ศิริวิริยะกุลร่วมกับคณะผู้บริหารในกลุ่มบริษัทธุรกิจในเครือกว่า  20  บริษัท รวมทั้งผู้บริหารระดับสูงทั้งในวงการราชการและธุรกิจเอกชนและนักวิชาการระดับชาติ เพื่อสนองศรัทธาของชุมชนและความปรารถนาของผู้ปกครอง  ศิษย์เก่าชาววิริยาลัย   ตลอดจนเยาวชนและประชาชนทั่วภูมิภาคในการสืบสานสู่การศึกษา ในระดับอุดมศึกษาที่สมบูรณ์แบบจากบานเดิมในการผลิตทรัพยากรบุคคลระดับอนุปริญญาของโรงเรียนในเครือ “วิริยาลัย” คือ - วิทยาลัยอาชีวศึกษาวิริยาลัยนครสวรรค์  
ซึ่งเป็นโรงเรียนรางวัลพระราชทานระดับอุดมศึกษาแห่งแรกของสถาบันอาชีวศึกษาเอกชนทั่วประเทศ

**ทำเนียบอธิการบดี**

**สัญลักษณ์ประจำมหาวิทยาลัย**

**ตราประจำมหาวิทยาลัย**
ตราประจำมหาวิทยาลัย มีความหมายว่า มหาวิทยาลัยเจ้าพระยามุ่งผลิตบุคลากรที่มีความรู้ ความสามารถ และความดีงาม เปี่ยมคุณภาพดุจดั่งเพชรเจียระนัย เป็นผู้มีคุณประโยชน์ต่อครอบครัวชุมชน ประเทศชาติ สมเกียรติศักดิ์แห่งมหาวิทยาลัยเจ้าพระยาสืบไป

**สีประจำมหาวิทยาลัย**
สีเหลืองทอง

**คณะ**
  คณะบริหารและการจัดการ date=2017-11-21 -  คณะวิทยาศาสตร์และเทคโนโลยี date=2017-12-16 -  คณะมนุษยศาสตร์และสังคมศาสตร์ date=2017-12-16 - คณะพยาบาลศาสตร์ (โครงการจัดตั้ง)- คณะวิศวกรรมศาสตร์และเทคโนโลยีอุตสาหกรรม (โครงการจัดตั้ง)

**ดูเพิ่ม**
 รายชื่อโรงเรียนในจังหวัดนครสวรรค์

**อ้างอิง**

**แหล่งข้อมูลอื่น**
  มหาวิทยาลัยเจ้าพระยา
จเจ้าพระยา
จเจ้าพระยา
หมวดหมู่:สถานศึกษาในอำเภอเมืองนครสวรรค์
แฟนดอม (เว็บไซต์)

แฟนดอม (Fandom) หรือชื่อเดิม วิเกีย (Wikia หรือชื่อเดิม วิกิซิตีส์ Wikicities) คือเว็บไซต์ที่ให้บริการฟรีการใช้งานของระบบวิกิ คล้ายคลึงกับวิกิพีเดียก่อตั้งโดย จิมมี เวลส์ (ผู้ก่อตั้งวิกิพีเดีย) และ แองเจลา บีสลีย์ (Angela Beesley) ในปี พ.ศ. 2547 (ค.ศ. 2004) และบริหารงานโดยบริษัทวิเกีย เว็บโฮสต์ติงฟรีซึ่งคล้ายคลึงกับ จีโอซิตีส์ (Geocities) ที่เป็นเว็บโฮสท์ให้บริการสร้างโฮมเพจฟรี วิกิซีตีส์ให้บริการฟรีสำหรับผู้เขียนและผู้อ่าน โดยได้รับรายได้หลักจากการเก็บค่าโฆษณา ที่แสดงผลในเว็บนั้น
ผู้ใช้สามารถขอวิเกียเป็นชื่อของกลุ่มตัวเองได้โดยทำเรื่องร้องขอ ผ่านทางผู้ดูแลระบบ โดยการกำหนดขอบเขตของโครงการ ผลประโยชน์ต่อบุคคลอื่น และผู้ร่วมงาน โดยเมื่อโครงการผ่านการยอมรับจากผู้ดูแลระบบแล้ว สามารถเปิดใช้งานและสามารถเขียนเพิ่มเติมได้ทันที โดยลิขสิทธิ์ของงานเขียนทั้งหมดภายในวิเกียกำหนดให้เป็นลิขสิทธิ์แบบเสรีในแบบ GFDL ซึ่งทางผู้ก่อตั้งกลุ่มย่อยต้องยอมรับการที่จะขอเสนอเปิดโครงการนั้น เนื้อหาบางส่วนไม่สามารถนำมาใช้ในระบบวิเกียซึ่งมีกล่าวไว้ในนโยบายของเว็บไซต์ได้แก่ การเปิดวิเกีย ช่วยกันสร้างสังคมเกี่ยวกับ ยาเสพย์ติด เหล้า บุหรี่ การพนัน และสิ่งผิดกฎหมายต่าง ๆ 
วิเกียใช้โปรแกรมชื่อว่ามีเดียวิกิทำงานบนเซิร์ฟเวอร์ ลีนุกซ์ ในวันที่ 3 กุมภาพันธ์ พ.ศ. 2548 ได้มีโครงการวิกิ ครบ 100 โครงการในวิเกีย โดยในปัจจุบัน (สิงหาคม 2548) มีโครงการวิกิประมาณ 500 โครงการ ภาษาหลักที่ใช้วิเกีย ขึ้นอยู่กับทางผู้จัดตั้งแต่ละโครงการย่อยเป็นคนตัดสิน โดยการติดต่อกับส่วนกลางใช้ภาษาอังกฤษเป็นหลัก

**อ้างอิง**

**แหล่งข้อมูลอื่น**
หมวดหมู่:เว็บไซต์
หมวดหมู่:ประชาคมวิกิ
หมวดหมู่:ชุมชนวิกิ
วิกิพีเดีย:วันนี้ในอดีต/27 สิงหาคม

27 สิงหาคม: วันประกาศเอกราชในมอลโดวา (พ.ศ. 2534)- พ.ศ. 2439 (ค.ศ. 1896) – เกิดสงครามระหว่างสหราชอาณาจักรและแซนซิบาร์ โดยแซนซิบาร์ยอมจำนนไม่เกินหนึ่งชั่วโมงหลังสงครามเริ่มขึ้น (ความเสียหายในภาพ) เป็นสงครามสั้นที่สุดในประวัติศาสตร์- พ.ศ. 2471 (ค.ศ. 1928) – กว่า 60 ประเทศลงนามสนธิสัญญาเคลลอก–บริยอง มีใจความสำคัญห้ามทำสงครามในฐานะเครื่องมือของนโยบายแห่งชาติ- พ.ศ. 2546 (ค.ศ. 2003) – ดาวอังคารเคลื่อนเข้าใกล้โลกมากที่สุดในรอบเกือบ 60,000 ปี ด้วยระยะห่างประมาณ 55,758,000 กิโลเมตร- พ.ศ. 2546 (ค.ศ. 2003) – เปิดการเจรจาหกฝ่ายเพื่อหามติสันติต่อความกังวลความมั่นคงอันเนื่องจากโครงการอาวุธนิวเคลียร์เกาหลีเหนือรอบแรก- พ.ศ. 2552 (ค.ศ. 2009) – คณะทหารผู้ยึดอำนาจปกครองพม่าและกองทัพชาติพันธุ์เริ่มการปะทะกันอย่างรุนแรงในพื้นที่ปกครองตนเองโกก้าง
ดูเพิ่ม: 26 สิงหาคม – 27 สิงหาคม – 28 สิงหาคม
จดหมายเหตุ – รายชื่อบทความวันนี้ในอดีต
มีเดียวิกิ:Confirmrecreate

ผู้ใช้ $1 (พูดคุย) ได้ลบบทความนี้หลังจากคุณเริ่มแก้ไขด้วยเหตุผล: 
$2 
กรุณายืนยันว่าคุณต้องการสร้างบทความนี้ใหม่
แกร์ฮาร์ท ชเรอเดอร์

แกร์ฮาร์ท ฟริทซ์ ควร์ท ชเรอเดอร์ (Gerhard Fritz Kurt Schröder, pron; เกิดวันที่ 7 เมษายน ค.ศ. 1944) เป็นนักการเมืองชาวเยอรมัน ได้ขึ้นดำรงตำแหน่งนายกรัฐมนตรีแห่งเยอรมนี (Chancellor of Germany) ตั้งแต่ ค.ศ. 1998 จนถึง 2005 อาชีพทางการเมืองของเขาได้เปลี่ยนขั้วการเมืองจากฝ่ายซ้ายมาเป็นฝ่ายกลาง ปัจจุบันสังกัดพรรคประชาธิปไตยสังคมแห่งเยอรมนีหรือเอ็สเพเด (Sozialdemokratische Partei Deutschlands: SPD) โดยที่เขาเคยดำรงตำแหน่งหัวหน้าพรรคในช่วงเวลาหนึ่งด้วย เขาทำหน้าที่ผู้นำรัฐบาลผสมระหว่างเอ็สเพเดกับพรรคกรีน ก่อนจะก้าวมาเป็นนักการเมืองอาชีพ เขาเคยประสบความสำเร็จในอาชีพทนายความมาก่อน

**อาชีพนักการเมือง**
ชเรอเดอร์ได้เข้าร่วมพรรคประชาธิปไตยสังคมใน ค.ศ. 1963 ต่อมาใน ค.ศ. 1978 ได้ขึ้นดำรงตำแหน่งประธานสหภาพหนุ่มสาวสังคมนิยม ซึ่งเป็นองค์กรสำหรับเยาวชนของพรรคสังคมนิยมประชาธิปไตย ค.ศ. 1980 เขาได้รับเลือกตั้งเข้าร่วมสภาสหพันธรัฐเยอรมนี และโดดเด่นท้าทายสายตาสาธารณชนด้วยการเป็นสมาชิกรัฐสภาหนุ่มที่สวมเสื้อไหมพรมถักไปทำงาน แทนการสวมใส่เสื้อสูทและเน็คไท เขายังได้ดำรงตำแหน่งประธานสาขาฮันโนเฟอร์ของพรรคสังคมนิยมประชาธิปไตยอีกด้วย

**ความสำเร็จทางการเมืองในรัฐนีเดอร์ซัคเซิน**

**อาชีพนักการเมืองในการเมืองของสหพันธรัฐเยอรมนี**

**ดำรงตำแหน่งประธานเอ็สเพเด**

**กิจกรรมทางการเมือง**

**นโยบายภายในประเทศ**

**นโยบายต่างประเทศ**

**รูปแบบทางการเมือง**

**ชีวิตส่วนตัว**
ไฟล์:Gerhard_Schroeder_Vicente_Fox.jpg|right|thumb|290px|ชเรอเดอร์กับบิเซนเต ฟอกซ์ ประธานาธิบดีเม็กซิโก

**คณะรัฐบาลชุดแรกของชเรอเดอร์**
ไฟล์:Bush and Schröder.jpg|thumb|290px|right|ชเรอเดอร์กับจอร์จ ดับเบิลยู. บุช
27 ตุลาคม ค.ศ. 1998 - 22 ตุลาคม ค.ศ. 2002

**คณะรัฐบาลชุดที่สองของชเรอเดอร์**
22 ตุลาคม ค.ศ. 2002 - 22 พฤศจิกายน ค.ศ. 2005

**แหล่งข้อมูลอื่น**
  เว็บไซต์ส่วนตัวของชเรอเดอร์ date=2021-03-06 -  ชเรอเดอร์บนเว็บไซต์ของพิพิธภัณฑ์ประวัติศาสตร์แห่งเยอรมนี date=2013-07-28 -  ภาพจากนิตยสาร "Spuren der Macht" date=2007-12-27 
หมวดหมู่:นายกรัฐมนตรีเยอรมนี
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:บุคคลจากรัฐนอร์ทไรน์-เว็สท์ฟาเลิน
ชีวธรณีเคมี

ชีวธรณีเคมี (Biogeochemistry) คือการศึกษาเชิงวิทยาศาสตร์บนพื้นฐานกระบวนการทางเคมี, ฟิสิกส์, ธรณีวิทยา, และชีววิทยา รวมถึงการปฏิกิริยาซึ่งควบคุมองค์ประกอบของสิ่งแวดล้อมทางธรรมชาติ (รวมถึงชีวาลัย, อุทกภาค, บรรยากาศ และธรณีภาค) และวัฏจักรของสสารและพลังงานต่างๆ ซึ่งลำเลียงสารประกอบต่างๆ ในโลกทั้งในเวลาและอวกาศ ชีวธรณีเคมีเป็นวิทยาศาสตร์ระบบ
หมวดหมู่:ธรณีวิทยา
หมวดหมู่:เคมี
หมวดหมู่:ชีววิทยา
วัฏจักรทางชีวธรณีเคมี

วัฏจักรของไนโตรเจน วัฏจักรที่สำคัญอย่างหนึ่งของวัฏจักรทางชีวธรณีเคมี
วัฏจักรชีวธรณีเคมี (Biogeochemical cycle) โดยนิยามเชิงนิเวศวิทยาคือวงจรหรือแนวกระบวนการที่เกี่ยวกับการที่ธาตุหลักทางเคมีหรือโมเลกุลเคลื่อนที่ผ่านสภาพแวดล้อมของระบบนิเวศทั้งที่มีชีวิต (ชีวภาพ) และไม่มีชีวิต (ธรณีภาพ) โดยหลักการแล้ว วัฏจักรทุกวัฏจักรย่อมซ้ำกระบวนการเสมอ แม้ว่าในบางวัฏจักร จะใช้เวลาซ้ำกระบวนการนานมาก โดยการเปลี่ยนรูปนี้จะเกิดผ่านทั้งบรรยากาศ น้ำ และบนบก รวมทั้งการเปลี่ยนแปลงที่เกิดจากปัจจัยทางกายภาพและชีวภาพ สิ่งมีชีวิตทุกชนิดมีส่วนร่วมในวัฏจักร แต่ที่มีบทบาทมากที่สุดคือจุลินทรีย์ เพราะมีกระบวนการทางเมตาบอลิซึมที่หลากหลาย
แหล่งพลังงานสำคัญของการหมุนเวียนของแร่ธาตุต่าง ๆ คือพลังงานจากแสงอาทิตย์ และพลังงานจากสารที่อยู่ในสภาพรีดิวซ์ พลังงานเหล่านี้จะถ่ายทอดไปในระบบนิเวศและทำให้ระบบนิเวศทำงานได้ ธาตุที่มีการหมุนเวียนในวัฏจักรนี้ มีทั้งธาตุอาหารหลัก เช่น คาร์บอน ไนโตรเจน ไฮโดรเจน ออกซิเจน ฟอสฟอรัส และกำมะถัน ธาตุอาหารรอง ได้แก่ แมกนีเซียม โปตัสเซียม โซเดียม และธาตุฮาโลเจน ธาตุอาหารเสริม ได้แก่ โบรอน โคบอลต์ โครเมียม ทองแดง โมลิบดินัม นิกเกิล ซีลีเนียม และสังกะสี ธาตุที่ไม่จำเป็นต่อสิ่งมีชีวิต สามารถเข้ามาหมุนเวียนในวัฏจักรได้เช่นกัน เช่น โลหะหนักต่าง ๆ

**วัฏจักรต่าง ๆ**
 วัฏจักรคาร์บอน มีการหมุนเวียน 3 แบบ คือแบบระยะสั้น เป็นการหมุนเวียนผ่านกระบวนการสังเคราะห์ด้วยแสงและการหายใจ แบบระยะกลาง เป็นการหมุนเวียนผ่านสารอินทรีย์ในดินตะกอน ถ่านหิน และน้ำมัน และแบบระยะยาวเป็นการหมุนเวียนผ่านโครงสร้างของโลก - วัฏจักรฟอสฟอรัสฟอสฟอรัสส่วนใหญ่อยู่บนพื้นดิน และจะผ่านการหมุนเวียนด้วยกระบวนการชะล้าง ไม่ผ่านรูปที่เป็นก๊าซ - วัฏจักรออกซิเจนโดยมากการหมุนเวียนของออกซิเจนจะเกิดควบคู่ไปกับคาร์บอนผ่านกระบวนการสังเคราะห์ด้วยแสงและการหายใจ - วัฏจักรไนโตรเจนการหมุนเวียนที่สำคัญเกิดจากสิ่งมีชีวิตที่ตรึงไนโตรเจนจากก๊าซไนโตรเจนในบรรยากาศ เช่น ไรโซเบียมและสาหร่ายสีเขียวแกมน้ำเงิน และการเปลี่ยนไนเตรตไอออนกลับเป็นก๊าซไนโตรเจนอีกครั้งโดยแบคทีเรีย- วัฏจักรกำมะถัน การหมุนเวียนของกำมะถันเกิดจาการชะล้าง และการหายใจของจุลินทรีย์ที่ไม่ใช้ออกซิเจนและใช้กำมะถันเป็นตัวรับอิเล็กตรอน - วัฏจักรเหล็กเกิดจากการรีดิวซ์และออกซิไดส์ระหว่างเหล็กในรูปเฟอร์ริกไอออนและเฟอรร์รัสไอออน- วัฏจักรแมงกานีส เกิดจาการรีดิวซ์และออกซิไดส์ไออนของแมงกานีสที่มีเลขออกซิเดชัน +2 ที่พืชนำไปใช้ได้ และ +4 ที่พืชเอาไปใช้ไม่ได้ จุลินทรีย์บางตัวใช้ Mn4+ เป็นตัวรับอิเล็กตรอนได้- วัฏจักรแคลเซียม โดยมากเป็นการหมุนเวียนผ่านในรูปของแคลเซียมไฮโครเจนคาร์บอเนตไอออน และแคลเซียมคาร์บอเนตไอออนในทะเล- วัฏจักรของโลหะหนักการเปลี่ยนรูปของโลหะหนักโดยจุลลินทรีย์และพืชจะเกี่ยวข้องกับการเปลี่ยนเลขออกซิเดชันของโลหะให้มีความเป็นพิษน้อยลงหรือมากขึ้น ให้เคลื่อนที่ได้ดีขึ้นหรือน้อยลง

**อ้างอิง**
 Atlas, A.M. and R.Bartha. 1998. Microbial Ecology: Fundamental and Application 4 ed. Mehlo park. Benjamin/Cummings. Science Publishing.
หมวดหมู่:ชีววิทยา
หมวดหมู่:ธรณีวิทยา
หมวดหมู่:วิทยาศาสตร์สิ่งแวดล้อม
หมวดหมู่:ชีวภูมิศาสตร์
หมวดหมู่:ธรณีเคมี
วิกิพีเดีย:วันนี้ในอดีต/28 สิงหาคม

28 สิงหาคม:- พ.ศ. 2332 (ค.ศ. 1789) – วิลเลียม เฮอร์เชลค้นพบดาวบริวารของดาวเสาร์ ซึ่งต่อมาชื่อ เอนเซลาดัส- พ.ศ. 2393 (ค.ศ. 1850) – โลเฮ็นกริน อุปรากรจินตนิยมโดยริชาร์ด วากเนอร์ คีตกวีชาวเยอรมัน เปิดแสดงรอบปฐมทัศน์ในไวมาร์ ภายใต้การกำกับการแสดงของฟรานซ์ ลิซท์ คีตกวีชาวฮังการี- พ.ศ. 2480 (ค.ศ. 1937) – ก่อตั้งโตโยต้ามอเตอร์ ปัจจุบันเป็นบริษัทผู้ผลิตรถยนต์รายใหญ่ที่สุดของประเทศญี่ปุ่น- พ.ศ. 2506 (ค.ศ. 1963) – มาร์ติน ลูเทอร์ คิง จูเนียร์ ผู้นำสิทธิพลเมืองชาวอเมริกัน (ในภาพ) กล่าวสุนทรพจน์ "ผมมีฝัน" ใจความว่าเขาปรารถนาให้คนผิวขาวและผิวดำอยู่ร่วมกันอย่างเสมอภาค- พ.ศ. 2547 (ค.ศ. 2004) – ในกีฬามวยระหว่างโอลิมปิกฤดูร้อน 2004 ซึ่งจัดที่กรุงเอเธนส์ ประเทศกรีซ มนัส บุญจำนงค์ชนะคะแนนยูได จอห์นสัน ชาวคิวบา เป็นนักมวยชาวไทยคนที่ 3 ที่ได้เหรียญทองโอลิมปิก
ดูเพิ่ม: 27 สิงหาคม – 28 สิงหาคม – 29 สิงหาคม
จดหมายเหตุ – รายชื่อบทความวันนี้ในอดีต
โรนัลด์ เรแกน

โรนัลด์ วิลสัน เรแกน (Ronald Wilson Reagan; 6 กุมภาพันธ์ ค.ศ. 1911 – 5 มิถุนายน ค.ศ. 2004) เป็นนักการเมืองชาวอเมริกัน ซึ่งดำรงตำแหน่งประธานาธิบดีสหรัฐคนที่ 40 ตั้งแต่ ค.ศ. 1981–1989 และกลายเป็นกระบอกเสียงที่มีอิทธิพลอย่างสูงต่อแนวคิดอนุรักษนิยมสมัยใหม่ ก่อนดำรงตำแหน่งประธานาธิบดี เขาเคยเป็นนักแสดงฮอลลีวูดและผู้นำสหภาพแรงงานก่อนที่จะดำรงตำแหน่งผู้ว่าการรัฐแคลิฟอร์เนียคนที่ 33 ตั้งแต่ ค.ศ. 1967–1975
เรแกนถูกเลี้ยงดูมาในครอบครัวที่มีรายได้น้อยในเมืองเล็ก ๆ ทางตอนเหนือของรัฐอิลลินอย เขาสำเร็จการศึกษาจากวิทยาลัยยูเรกาใน ค.ศ. 1932 และทำงานเป็นผู้บรรยายกีฬาทางวิทยุ หลังจากย้ายไปรัฐแคลิฟอร์เนีย เขาทำงานเป็นนักแสดงและดำรงตำแหน่งประธานของสมาคมนักแสดงภาพยนตร์และโทรทัศน์ที่พยายามขจัดอิทธิพลของลัทธิคอมมิวนิสต์ ใน ค.ศ. 1950 เขาย้ายมาทำงานในวงการโทรทัศน์และเป็นนักพูดผู้แรงบันดาลใจที่เจเนอรัลอิเล็กทริก ใน ค.ศ. 1964 คำพูดของเขา "A Time for Choosing" ได้รับความสนใจในระดับชาติในฐานะโฆษกของนักอนุรักษนิยมคนใหม่และดำรงตำแหน่งผู้ว่าการรัฐแคลิฟอร์เนียใน ค.ศ. 1966 
ใน ค.ศ. 1980 เรแกนเป็นตัวแทนริพับลิกันชิงตำแหน่งประธานาธิบดีและเป็นฝ่ายเอาชนะจิมมี คาร์เตอร์ ประธานาธิบดีคนก่อน ด้วยวัย 69 ปี ระหว่างเข้าพิธีสาบานตนเพื่อเข้ารับตำแหน่ง เรแกนกลายเป็นประธานาธิบดีที่มีอายุมากที่สุดในประวัติศาสตร์จนกระทั่งใน ค.ศ. 2017 โดนัลด์ ทรัมป์เข้ารับตำแหน่งประธานาธิบดีด้วยวัย 70 ​​ปี เรแกนได้รับชัยชนะเป็นสมัยที่สองใน ค.ศ. 1984 ด้วยคะแนนเสียง 489 ต่อ 49 กลายเป็นหนึ่งในชัยชนะที่มีคะแนนไม่สมดุลมากที่สุดในประวัติศาสตร์สหรัฐ

**อ้างอิง**

หมวดหมู่:ประธานาธิบดีสหรัฐ
หมวดหมู่:พรรคริพับลิกัน (สหรัฐ)
หมวดหมู่:นักแสดงอเมริกัน
หมวดหมู่:นักการเมืองอเมริกัน
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ผู้นำในสงครามเย็น
หมวดหมู่:บุคคลจากรัฐอิลลินอย
หมวดหมู่:บุคคลจากรัฐแคลิฟอร์เนีย
หมวดหมู่:ผู้รอดชีวิตจากการลอบสังหาร
หมวดหมู่:ผู้รอดชีวิตจากมะเร็งลำไส้
หมวดหมู่:ผู้รอดชีวิตจากมะเร็งผิวหนัง
หมวดหมู่:เสียชีวิตจากโรคอัลไซเมอร์
หมวดหมู่:ผู้เขียนอัตชีวประวัติชาวอเมริกัน
หมวดหมู่:บุคคลไร้ความสามารถ
หมวดหมู่:นักจดบันทึกประจำวันชาวอเมริกัน
หมวดหมู่:ความพยายามลอบสังหารโรนัลด์ เรแกน
หมวดหมู่:ตระกูลเรแกน
แม่แบบ:บทความคัดสรร/กันยายน 2548

รูปปั้นไดโนเสาร์ไทแรนโนซอรัส
ไดโนเสาร์ (Dinosaur) เป็นชื่อเรียกโดยรวมของสัตว์เลื้อยคลานในอันดับใหญ่ Dinosauria ซึ่งเคยครองระบบนิเวศพื้นพิภพในมหายุคเมโสโซอิก เป็นเวลานานถึง 165 ล้านปี ก่อนจะสูญพันธุ์ไปเมื่อ 65 ล้านปีที่แล้ว คำว่า ไดโนเสาร์ ถูกตั้งขึ้นโดย เซอร์ริชาร์ด โอเวน (Richard Owen) นักบรรพชีวินวิทยาชาวอังกฤษ ซึ่งเป็นการผสมของคำในภาษากรีกสองคำ คือคำว่า deinos (ใหญ่จนน่าสะพรึงกลัว) และคำว่า sauros (สัตว์เลื้อยคลาน)
แม้ว่าไดโนเสาร์จะสูญพันธุ์ไปนานหลายล้านปีแล้ว แต่คำว่าไดโนเสาร์ก็ยังเป็นที่รู้จักกันอย่างแพร่หลาย โดยเฉพาะอย่างยิ่งในหมู่เด็ก ๆ ทั้งนี้อาจเป็นเพราะไดโนเสาร์นั้นนับว่าเป็นสัตว์โลกที่เต็มไปด้วยปริศนา และความน่าอัศจรรย์เป็นอันมากนั่นเอง นอกจากนี้ ไดโนเสาร์ยังได้ปรากฏตัวอยู่ในภาพยนตร์หลายเรื่อง เช่น คิงคอง (ค.ศ. 1933) และ จูราสสิค พาร์ค (ค.ศ. 1993) ซึ่งประสบความสำเร็จอย่างสูง และไดโนเสาร์ยังเป็นสัตว์ประจำจังหวัดขอนแก่นอีกด้วย
บทความคัดสรรก่อนหน้านี้: แสตมป์ – สหประชาชาติ – พอล แอร์ดิช 
ที่เก็บถาวร  –  บทความคัดสรรอื่น ๆ
วิกิพีเดีย:วันนี้ในอดีต/29 สิงหาคม

29 สิงหาคม:- พ.ศ. 2299 (ค.ศ. 1756) –  พระเจ้าฟรีดริชที่ 2 แห่งปรัสเซีย ยกทัพบุกซัคเซิน เป็นการเปิดฉากสงครามเจ็ดปี เพราะประเทศเพื่อนบ้านเริ่มคบคิดต่อต้านพระองค์- พ.ศ. 2374 (ค.ศ. 1831) – ไมเคิล ฟาราเดย์ค้นพบการเหนี่ยวนำแม่เหล็กไฟฟ้า นำไปสู่การตั้งกฎการเหนี่ยวนำของฟาราเดย์- พ.ศ. 2385 (ค.ศ. 1842) – การลงนามสนธิสัญญานานกิง สนธิสัญญาไม่เป็นธรรมซึ่งยุติสงครามฝิ่นครั้งที่หนึ่ง บังคับให้ราชวงศ์ชิงต้องยกการควบคุมเกาะซึ่งปัจจุบันเป็นที่ตั้งของฮ่องกง และสัมปทานอื่นแก่อังกฤษ- พ.ศ. 2548 (ค.ศ. 2005) – พายุเฮอร์ริเคนแคทรีนา (ในภาพ) เข้าถล่มชายฝั่งสหรัฐอเมริกา ทำให้ฝนตกหนักและมหาอุทกภัยในรัฐลุยเซียนา โดยเฉพาะนิวออร์ลีนส์ที่ส่วนใหญ่ของเมืองจมน้ำ
ดูเพิ่ม: 28 สิงหาคม – 29 สิงหาคม – 30 สิงหาคม
จดหมายเหตุ – รายชื่อบทความวันนี้ในอดีต
กล้วยพัด

กล้วยพัด เป็นพืชชนิดหนึ่งที่มีลักษณะโดดเด่น มีลำต้นคล้ายปาล์ม ใบคล้ายกล้วย  กล้วยพัดเป็นพืชในวงศ์เดียวกับปักษาสวรรค์ อย่างไรก็ตาม การจำแนกกลุ่มพืชในวงศ์นี้ยังเป็นที่ถกเถียง บางครั้งก็นำกล้วยพัดไปไว้ในสกุลเดียวกับกล้วย (Musaceae) ก็มี

**ลักษณะ**
กล้วยพัดมีความโดดเด่นที่ใบเรียงตั้งขึ้นคล้ายพัดจีน เป็นพืชพื้นเมืองของเกาะมาดากัสการ์ ในมหาสมุทรอินเดีย ส่วนในประเทศไทยนั้น นำพันธุ์เข้ามาปลูกครั้งแรกสมัยสมเด็จพระนั่งเกล้าเจ้าอยู่หัว รัชกาลที่ 3 เป็นการนำมาโดยคณะสงฆ์จากประเทศศรีลังกา จึงมีชื่อเรียกอีกชื่อว่า กล้วยลังกา นิยมปลูกตามวัดวาอาราม สถานที่ราชการและในราชวังโบราณต่างๆ ปัจจุบันมีการปลูกกล้วยพัดในสถานที่ต่างๆ มากมาย เพราะมีลักษณะลำต้นไม่ใหญ่เกินไป รูปทรงสวยงาม ดูแลง่าย และไม่ทิ้งกิ่งก้านหรือใบให้เกะกะ
กล้วยพัดเป็นพืชมีเหง้า มีก้านใบยาว ใบสีเข้ม ยื่นดิ่งขึ้นจากโคนต้น ยาวเต็มที่ราว 3 เมตร และกว้างราว 25-50 เซนติเมตร มีเหง้าฝังอยู่ใต้ดิน เมื่อโตขึ้นจึงโผล่พ้นดิน แผ่ใบเป็นสมมาตร รวมความสูงทั้งหมดเต็มที่ 9-18 เมตรเลยทีเดียว ส่วนขนาดลำต้นนั้นมีเส้นผ่าศูนย์กลางราว 30 เซนติเมตร ตรงโคนใบมีลักษณะโค้งอุ้มน้ำได้มากถึง 1 ลิตร ด้วยเหตุนี้จึงมีชื่อในภาษาอังกฤษว่า traveller’s tree หรือ traveller’s palm เพราะนักเดินทางสามารถดื่มน้ำจากหลายๆ ส่วนของพืชชนิดนี้ ทั้งที่ซอกโคนใบ และช่อดอกของกล้วยพัด ได้อย่างดี
ดอกของกล้วยพัดมีสีขาวขุ่น ขนาดเล็ก กระจุกเป็นช่อ มีช่อดอกยาวถึง 30 เซนติเมตร ออกดอกได้ตลอดปี และมีผลสีน้ำตาล ภายในมีเมล็ดสีฟ้า

**การขยายพันธุ์**
กล้วยพัดสามารถขยายพันธุ์ด้วยเมล็ด และหน่อหรือเหง้า สามารถปลูกในดินทรายหรือดินเหนียว ที่มีการระบายน้ำ และมีความชื้นพอสมควร อาจใส่ปุ๋ยบ้างเดือนละครั้ง (18-18-18) ส่วนในช่วงหน้าร้อนอาจให้ปุ๋ยน้อยลง ควรปลูกในสถานที่ที่มีแสงแดดเต็มที่ อาจปลูกในอาคารได้ แต่ควรมีแสงแดดส่องอย่างสม่ำเสมอ แต่อย่าปลูกในที่ที่มีลมพัดแรง หากต้องการใบที่สวย ไม่แตก หรืออาจปลูกให้ต้นไม้อื่นบังลมบ้างก็ได้
กล้วยพัดเติบโตในประเทศไทยได้ดี ด้วยสภาพอากาศและสิ่งแวดล้อมที่เหมาะสม ทั้งยังทนทานต่อโรคและศัตรูพืชชนิดอื่นๆ ด้วย
มีความเชื่อดั้งเดิมในถิ่นกำเนิดของกล้วยพัดว่า หากนักเดินทางไปยืนตรงหน้าต้นกล้วยพัดแล้วอธิษฐาน ขอสิ่งใด ก็จะได้สิ่งนั้นตามความประสงค์
หมวดหมู่:วงศ์กล้วยพัด
หมวดหมู่:ไม้ประดับ
นาโนอิเล็กทรอนิกส์

นาโนอิเล็กทรอนิกส์ (nanoelectronics) คือสาขาหนึ่งของวิชาอิเล็กทรอนิกส์ที่มีขอบเขตความรู้ในระดับนาโน ถูกพัฒนาขึ้นเนื่องจากการสร้างวงจรโดยใช้แนวทางอิเล็กทรอนิกส์เดิมกำลังถึงทางตัน ด้วยเหตุผลที่ว่า
# แนวทางเดิมไม่สามารถจะสร้างวงจรอิเล็กทรอนิกส์ที่เล็กในระดับนาโนได้
# หลักการทางวิทยาศาสตร์ เช่น เรื่องการนำไฟฟ้าในระดับนาโนจะไม่เหมือนกับตามที่เราเข้าใจกันอยู่ในชีวิตประจำวัน

**แนวทางพัฒนา**
การพัฒนานาโนอิเล็กทรอนิกส์ในอนาคตจึงดำเนินไปเพื่อแก้ข้อจำกัดทั้ง 2 แบบนั้น โดยแบ่งออกเป็น 3 ระยะดังนี้
# ระยะสั้น 1-5 ปี จะเป็นการปรับปรุงเทคโนโลยีเดิมให้ดีขึ้น เพื่อจะสามารถสร้างสิ่งของระดับนาโนได้เช่น
## การสร้างแผงวงจรด้วยแสงเหนือม่วง (UV) แทนแสงธรรมดา
## การสร้างหน่วยความจำ เช่น ฮาร์ดดิสก์ด้วยลำอะตอม หรือหัวอ่านแบบ SPM เพื่อให้ความจุมากขึ้น
## การใช้สารอินทรีย์สร้างอุปกรณ์อิเล็กทรอนิกส์ เช่น หลอดเปล่งแสงกึ่งตัวนำชนิดอินทรีย์(OLED)
# ระยะกลาง 5-10 ปี จะมีการพัฒนาอุปกรณ์ต่าง ๆ ที่ใช้ประโยชน์จากคุณสมบัติพิเศษทางนาโนมากขึ้น โดยเฉพาะ:
## การใช้สารอินทรีย์ในวงจรอิเล็กทรอนิกส์ ซึ่งจะมีต้นทุนในการผลิตถูกยิ่งกว่าการผลิตวงจรจากซิลิกอนที่ใช้ในปัจจุบัน และสามารถนำไปใช้ได้กับพื้นผิวที่โค้งงอ เช่น พลาสติกหรือผ้าได้ด้วย
## เซลล์แสงอาทิตย์ที่ผลิตจากสารอินทรีย์ในอนาคตจะมีราคาถูกลง และใช้กันอย่างแพร่หลาย
## การสร้างวงจรตรวจจับสารเคมีหรือเชื้อโรค ซึ่งจะเป็นการย่อระบบตรวจวิเคราะห์ที่มีขนาดใหญ่ในปัจจุบัน ไปอยู่บนชิปวงจรขนาดจิ๋ว ซึ่งจะสะดวกและรวดเร็วเป็นอย่างมากในการใช้งาน
## การประหยัดการใช้ไฟฟ้า จากคุณสมบัติพิเศษระดับนาโนของสารกึ่งตัวนำที่ทำให้อิเล็กตรอนไหลผ่านวงจรได้ทีละหนึ่งหรือสองตัว
# ระยะเกิน 10 ปี เมื่อเริ่มสร้างวงจรในระดับนาโนได้อย่างแม่นยำมากขึ้น เราจะสามารถสร้างเครื่องคอมพิวเตอร์ขนาดจิ๋วที่ใช้คุณสมบัติพิเศษของวัสดุนาโนต่าง ๆ ได้ และคอมพิวเตอร์เหล่านี้ จะมีความสามารถมากกว่าเดิมหลายแสนหรือหลายล้านเท่าเลยที่เดียว

**อ้างอิง**
 นาโนเทคโนโลยี-คลื่นลูกใหม่แห่งศตวรรษที่ 21, ศูนย์นาโนเทคโนโลยีแห่งชาติ
หมวดหมู่:อิเล็กทรอนิกส์
วัดพระแก้ว

วัดพระแก้ว โดยทั่วไปหมายถึงวัดที่อาจเคยประดิษฐานพระแก้วมรกต ซึ่งอาจหมายถึง- วัดในกรุงเทพมหานคร
** วัดพระศรีรัตนศาสดาราม (วัดพระแก้ว กรุงเทพมหานคร) - เขตพระนคร กรุงเทพมหานคร
** วัดบวรสถานสุทธาวาส (วัดพระแก้ววังหน้า) - วิทยาลัยนาฏศิลป์ กรุงเทพมหานคร
** พระพุทธรัตนสถาน (วัดพระแก้วฝ่ายใน) - พระบรมมหาราชวัง กรุงเทพมหานคร- วัดนอกกรุงเทพมหานคร
** วัดพระแก้ว (อำเภอเมืองเชียงราย) - เชียงราย
** วัดพระแก้ว (อำเภอเชียงของ) จังหวัดเชียงราย
** วัดพระแก้วดอนเต้าสุชาดาราม (วัดพระแก้ว ลำปาง) - ลำปาง
** วัดเจดีย์หลวงวรวิหาร (วัดพระแก้ว เชียงใหม่) - เชียงใหม่
** วัดพระแก้ว (จังหวัดพระนครศรีอยุธยา) - อำเภอภาชี จังหวัดพระนครศรีอยุธยา
** วัดพระแก้ว (จังหวัดกำแพงเพชร) - อุทยานประวัติศาสตร์กำแพงเพชร กำแพงเพชร
** วัดพระแก้ว (จังหวัดชัยนาท)
** วัดพระแก้ว (จังหวัดเพชรบูรณ์)
** วัดพระแก้ว (จังหวัดพะเยา)- วัดในต่างประเทศ
** วัดพระแก้วมรกต - กรุงพนมเปญ ราชอาณาจักรกัมพูชา
** หอพระแก้ว - นครหลวงเวียงจันทน์ สาธารณรัฐประชาธิปไตยประชาชนลาว
** วัดพระแก้ว (เชียงตุง) รัฐฉาน ประเทศพม่า
แยกคอกวัว

แยกคอกวัว เป็นสี่แยกที่เป็นจุดตัดระหว่างถนนราชดำเนินกลางกับถนนตะนาว ตั้งอยู่ในแขวงบวรนิเวศ และแขวงตลาดยอด เขตพระนคร กรุงเทพมหานคร 

**ประวัติ**
ในช่วงต้นกรุงรัตนโกสินทร์ เคยเป็นที่เลี้ยงวัวของชาวฮินดู ที่อาศัยรอบ ๆ เทวสถานโบสถ์พราหมณ์ เนื่องจากเป็นทุ่งหญ้าและป่าละเมาะ บริเวณป้อมเผด็จดัสกรตามแนวกำแพงพระบรมมหาราชวัง เป็นที่ตั้งของโรงเลี้ยงวัวหลวง เพื่อผลิตน้ำนมส่งพระราชวัง ซึ่งไม่ปรากฏร่องรอยเหลืออยู่อีกแล้วในปัจจุบัน (ความปรากฏอยู่ในบทละครล้อเลียนเรื่อง ระเด่นลันได ของ พระมหามนตรี (ทรัพย์) ในสมัยรัชกาลที่ 3) จนไปถึงบริเวณคลองมอญ  รวมถึงเคยเป็นที่ตั้งของชุมชนชาวมุสลิมที่อพยพมาจากภาคใต้และประเทศอินโดนีเซีย โดยมีศาสนสถานที่เป็นสถานที่ยึดเหนี่ยวจิตใจ คือ มัสยิดบ้านตึกดิน และมัสยิดจักรพงษ์ ที่อยู่ทางย่านบางลำพู (ปัจจุบันก็ได้แยกย้ายไปอาศัยอยู่ที่อื่นจนเกือบหมดแล้ว) 
ในบริเวณแยกคอกวัวยังเคยเป็นที่ตั้งของอาคารสำนักงานสำคัญ ๆ หลายแห่งด้วยกัน เช่น ธนาคารออมสิน สำนักงานใหญ่ (ปัจจุบันย้ายอยู่บริเวณริมถนนพหลโยธิน ใกล้แยกสะพานควาย) นอกจากนี้ยังเคยเป็นที่ทำการของสถานีวิทยุ ททท.  บริษัทไทยโทรทัศน์ ซึ่งต่อมาได้เกิดเพลิงไหม้ในเหตุการณ์ 14 ตุลาคม พ.ศ. 2516 จึงถูกรื้อทำลายอาคารทั้งหมด ปล่อยว่างอยู่นาน กระทั่งได้สร้างอนุสาวรีย์สถาน ทางฝั่งถนนตะนาวที่มุ่งหน้าไปยังย่านบางลำพู ดังปรากฏโดดเด่นอยู่ในปัจจุบันนี้ 
แยกคอกวัวนับเป็นจุดยุทธศาสตร์สำคัญจุดหนึ่งของมวลชนที่จะรวมตัวเดินขบวนประท้วงในภาวะวิกฤตทางสังคมการเมืองของไทย (นอกจากอยู่ใกล้กับสนามหลวงและอนุสาวรีย์ประชาธิปไตย) ปรากฏในหลายช่วงของประวัติศาสตร์ ทั้งในปี พ.ศ. 2516, พ.ศ. 2519, พ.ศ. 2535, พ.ศ. 2549, พ.ศ. 2551, พ.ศ. 2553, พ.ศ. 2556–57 และ พ.ศ. 2563–2564

**อ้างอิง**

**แหล่งข้อมูลอื่น**
คอกวัว
คอกวัว
ดิวเทอเรียม

ดิวเทอเรียม (Deuterium) สัญลักษณ์ 2H ถูกเรียกอีกชื่อหนึ่งว่าไฮโดรเจนหนัก เป็นหนึ่งในสองของไอโซโทปของไฮโดรเจนที่เสถียร โดยที่นิวเคลียสของอะตอมมีโปรตอน 1 ตัวและนิวตรอน 1 ตัว ในขณะที่ไอโซโทปของไฮโดรเจนที่รู้จักกันทั่วไปมากกว่าที่เรียกอีกอย่างหนึ่งว่า โปรเทียม (protium) มีเพียงโปรตอนเดียวเท่านั้น ไม่มีนิวตรอน ดิวเทอเรียมมี'ความอุดมในธรรมชาติ' โดยพบในมหาสมุทรทั่วไปประมาณหนึ่งอะตอมใน 6420 อะตอมของไฮโดรเจน ทำให้ดิวเทอเรียมมีสัดส่วนที่ประมาณ 0.0156% (หรือ 0.0312% ถ้าคิดตามมวล) ของไฮโดรเจนที่เกิดในธรรมชาติทั้งหมดในมหาสมุทร ในขณะที่โปรเทียมมีสัดส่วนมากกว่า 99.98% ความอุดมของดิวเทอเรียมเปลี่ยนแปงเล็กน้อยตามชนิดของน้ำตามธรรมชาติ (ดู ค่าเฉลี่ยของน้ำในมหาสมุทรตามมาตรฐานเวียนนา) นิวเคลียสของดิวเทอเรียมเรียกว่าดิวเทอรอน
เราใช้สัญลักษณ์ 2H แทนดิวเทอเรียม อย่างไรก็ตาม บ่อยครั้งที่เราใช้ D แทนดิวเทอเรียม เช่นเมื่อเราต้องการจะเขียนสัญลักษณ์แทนโมเลกุลก๊าซดิวเทอเรียม จะสามารถเขียนแทนได้ว่า 2H2 หรือ D2 ก็ได้
หากแทนที่ดิวเทอเรียมในโมเลกุลของน้ำ จะทำให้เกิดสารดิวเทอเรียมออกไซด์หรือที่เรียกว่าน้ำมวลหนักขึ้น ถึงแม้น้ำชนิดหนักจะไม่เป็นสารพิษที่ร้ายแรงมากนัก แต่ก็ไม่เคยถูกนำมาใช้ในการอุปโภคบริโภค
การมีอยู่ของดิวเทอเรียมในดาวฤกษ์เป็นข้อมูลสำคัญในวิชาจักรวาลวิทยา โดยปฏิกิริยานิวเคลียร์ฟิวชันในดาวฤกษ์จะทำลายดิวเทอเรียม ยังไม่พบกระบวนการในธรรมชาติใดๆที่ทำให้เกิดดิวเทอเรียมนอกจากปรากฏการณ์บิ๊กแบง
ดิวเทอเรียมไม่มีอะไรต่างจากไฮโดรเจนมากนักในเชิงเคมีฟิสิกส์ นอกเสียจากว่ามีมวลที่หนักกว่า ซึ่งมวลที่หนักกว่านี้เองที่ทำให้ดิวเทอเรียมเปรียบเสมือนกับไฮโดรเจนที่เชื่องช้า เนื่องจากการที่มีมวลมากกว่า จะทำให้มีอัตราการเกิดปฏิกิริยาน้อยกว่า

** ประวัติ**
ดิวเทอเรียมมาจากภาษากรีก deuteros หมายถึง "ที่สอง" เพื่อบอกถึงอนุภาค 2 ตัวประกอบขึ้นเป็นนิวเคลียส ดิวเทอเรียมถูกค้นพบและตั้งชื่อในปี ค.ศ. 1931 โดย แฮโรลด์ ซี. อูเรย์ ซึ่งต่อมาในปี ค.ศ. 1934 อูเรย์ก็ได้รับรางวัลโนเบลสาขาเคมี การค้นพบนี้ตามด้วยการค้นพบนิวตรอนในปี ค.ศ. 1932 ซึ่งทำให้โครงสร้างนิวเคลียสของดิวเทอเรียมมีความชัดเจนขึ้น ไม่นานหลังจากการค้นพบดิวเทอเรียม อูเรย์และคนอื่นได้ผลิตตัวอย่างของน้ำชนิดหนัก ที่มีดิวเทอเรียมความเข้มข้นสูง น้ำชนิดหนักบริสุทธิ์ถูกสังเคราะห์ได้เป็นครั้งแรกในปี ค.ศ. 1933 โดย กิลเบิร์ต นิวตัน เลวิส

**ประโยชน์**
ดิวเทอเรียมมีประโยชน์มากในปฏิกิริยานิวเคลียร์ฟิวชัน โดยเฉพาะอย่างยิ่งแล้ว ถ้าใช้ร่วมกับทริเทียม เพราะปฏิกิริยาระหว่างดิวเทอเรียมกับไตรเทียมจะมีอัตราการเกิดปฏิกิริยาสูง และปลดปล่อยพลังงานออกมามาก
ในทางเคมีและเคมีธรรมชาติแล้ว ดิวเทอเรียมถูกใช้เป็นตัวตามรอยในการศึกษาปฏิกิริยาทางเคมีและวิถีเมตาบอลิก เราสามารถแยกดิวเทอเรียมออกจากไฮโดรเจนได้โดยใช้สเปกโทรเมตรีมวล

**อ้างอิง**
หมวดหมู่:วัสดุนิวเคลียร์
หมวดหมู่:ไอโซโทป
ตารางไอโซโทป (สมบูรณ์)

ตารางไอโซโทป นี้แสดงไอโซโทปทั้งหมดของธาตุเคมีที่เป็นที่รู้จักกัน ถูกจัดโดยเลขอะตอมเพิ่มจากซ้ายไปขวา และเลขนิวตรอนเพิ่มจากบนลงล่าง 
ค่าครึ่งชีวิตแสดงให้เห็นด้วยสีของเซลล์ไอโซโทปแต่ละเซลล์ (ตารางสีด้านขวา) ขอบที่มีสีบอกค่าครึ่งชีวิตของnuclear isomer ในสถานะที่เสถียรที่สุด 
สำหรับตารางที่เหมือนกันแต่ถูกจัดให้ดูง่ายกว่า, ดูตารางไอโซโทป (แบ่งส่วน).
----
ตารางไอโซโทป (แบ่งส่วน)

ตารางไอโซโทป นี้แสดงไอโซโทปทั้งหมดของธาตุเคมีที่เป็นที่รู้จักกัน ถูกจัดโดยเลขอะตอมเพิ่มจากซ้ายไปขวา และเลขนิวตรอนเพิ่มจากบนลงล่าง 
ค่าครึ่งชีวิตแสดงให้เห็นด้วยสีของเซลล์ไอโซโทปแต่ละเซลล์ (ตารางสีด้านขวา) ขอบที่มีสีบอกค่าครึ่งชีวิตของnuclear isomer ในสถานะที่เสถียรที่สุด 
สำหรับตารางที่เหมือนกันแต่รวมเป็นตารางเดียว, ดูตารางไอโซโทป (สมบูรณ์)
The data for these tables came from Brookhaven National Laboratory which has an interactive  Table of Nuclides with data on ~3000 nuclides.

**ไอโซโทปของธาตุลำดับที่ 1-15**

**ไอโซโทปของธาตุลำดับที่ 16-30**

**ไอโซโทปของธาตุลำดับที่ 31-45**

**ไอโซโทปของธาตุลำดับที่ 46-60**

**ไอโซโทปของธาตุลำดับที่ 61-75**

**ไอโซโทปของธาตุลำดับที่ 76-90**

**ไอโซโทปของธาตุลำดับที่ 91-105**

**ไอโซโทปของธาตุลำดับที่ 106-111==
ไอยคุปต์

ไอยคุปต์ เป็นคำที่ใช้เรียก อียิปต์โบราณ มีความหมายรวมถึง ชนชาติ ภาษา และวัฒนธรรม กล่าวโดยย่อคือ ใช้ทั้งในฐานะของคำนามและคุณศัพท์ cn-span|ส่วนอียิปต์หลังยุคฟาโรห์ นิยมใช้คำว่า "อียิปต์" ตามปกติ

**ที่มา**
ที่มาของคำว่า "ไอยคุปต์" น่าจะมาจากการทับศัพท์คำภาษากรีก ว่า ไอกึปตอส (Aigyptos) ซึ่งเป็นชื่อที่คล้ายคลึงกับเทพเจ้าในตำนานปรัมปราของกรีก สององค์ด้วยกัน นั่นคือ "ไอกือปิออส" (Aigypios) และ "ไอกึปตอส" (Aigyptos) แต่ที่มีความสำคัญเกี่ยวโยงกับอียิปต์ก็คือ ไอกึปตอส 
	
ตามตำนานของกรีก กล่าวว่า ไอกีปตอส เป็นผู้ตั้งชื่อแผ่นดินอียิปต์ ว่า ไอกึปตอส เทพองค์นี้เป็นโอรสของเบลอส และอันฆินอย ฝ่ายบิดานั้นสืบตระกูลจากโปเซย์ดอน ส่วนฝ่ายมารดาสืบตระกูลจากเนย์ลอส เทพเจ้าแห่งลุ่มน้ำไนล์ ไอกึปตอสได้ครอบครองดินแดนอาระเบีย ซึ่งเรียกว่า เมลัมโปเดส (Melampodes = เท้าสีดำ) ครั้นภายหลังเปลี่ยนชื่อเป็นไอกึปตอส 
นอกจากแนวทางการวิเคราะห์ดังกล่าว ยังมีผู้วิเคราะห์ศัพท์ ไอกึปตอส ว่ามาจากศัพท์สองคำ คือ ไอกฺษ, ไอกอส (aix, aigos) เป็นคำนาม หมายถึง แพะ กับคำว่า ปตอส (ptoss) เป็นกริยา หมายถึง นอบน้อม หรือหวั่นกลัว แต่รวมความหมายแล้ว ไม่ชัดเจนนักว่าจะแปลอย่างไร 
ในมหากาพย์โอดิสซีย์ ของโฮเมอร์ เล่มที่ 18 มีกล่าวถึงแม่น้ำไอกึปตอส เมื่อโอดิสเซอุส เดินทางไปถึงแผ่นดินอียิปต์ แม่น้ำดังกล่าวก็คือ แม่น้ำไนล์นั่นเอง 
ในภาษากรีกยังมีการใช้คำว่า ไอกึปตอส หมายถึงคนอียิปต์ และแผ่นดินอียิปต์ด้วย ส่วนวิชาอียิปต์วิทยา (หรือ ไอยคุปต์วิทยา) มีในภาษากรีกมานานแล้ว โดยใช้คำว่า ไอกึปติออลอเกีย (Αιγυπτιολογία = Aigyptiologia) ภาษาละตินใช้ว่า ไอกึปโตโลเกีย ( Ægyptologia) และในภาษาอังกฤษถอดโดยตรง ว่า Egyptology
ในภาษาละตินยังมีคำศัพท์เรียกอียิปต์ว่า ไอกึปตุส, ไอกึปตี (Ægypt-us, Ægypt-i) ซึ่งนอกจากหมายถึงแผ่นดินอียิปต์แล้ว ยังหมายถึงกษัตริย์อียิปต์ในตำนานพระองค์หนึ่ง นอกจากนี้ยังมีคำศัพท์เชื่อมโยง กล่าวถึงภาษาอียิปต์ไว้ว่า "ลิงกัว ไอกึปติอาคา" (Lingua Ægyptiaca) 
นักภาษาโบราณเสนอว่าคำว่า "ไอกึปตอส" น่าจะได้เค้ามาจากภาษาอียิปต์โบราณ จากคำว่า ฮิ-คุป-ตาฮ (Hi-kup-tah) หรือ ฮา-คา-ปตาฮ (Ha-ka-ptah) ซึ่งถอดจากอักษรภาพ มีความหมายว่า เทพเจ้า คา แห่งปตาฮ์ อันเป็นอีกชื่อหนึ่งของเมืองเมมฟิส คำดังกล่าวมีปรากฏในศิลาโรเซตตา (Rosetta Stone) ที่พบ ณ เมืองโรเซตตาด้วย

**อ้างอิง**
 Apollodorus, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, Massachusetts, Harvard University Press; London, William Heinemann Ltd. 1921.  Online version at the Perseus Digital Library.- Fowler, Robert. L. (2000), Early Greek Mythography: Volume 1: Text and Introduction, Oxford University Press, 2000. 978-0198147404.- Gantz, Timothy, Early Greek Myth: A Guide to Literary and Artistic Sources, Johns Hopkins University Press, 1996, Two volumes: 978-0-8018-5360-9 (Vol. 1), 978-0-8018-5362-3 (Vol. 2).
*Stewart, M. People, Places & Things: Aegyptus (1), Greek Mythology: From the Iliad to the Fall of the Last Tyrant. 
*Vertemont, Jean , Dictionnaire des mythologies indo-europeenes, 1997.
อ
อ
มหาวิทยาลัยเทคโนโลยีมหานคร

มหาวิทยาลัยเทคโนโลยีมหานคร
มหาวิทยาลัยเทคโนโลยีมหานคร เป็นสถาบันอุดมศึกษาเอกชนในประเทศไทย ตั้งอยู่ที่เขตหนองจอก กรุงเทพมหานคร

**ประวัติ**
"มหาวิทยาลัยเทคโนโลยีมหานคร" (มทม.) ได้รับอนุมัติจากทบวงมหาวิทยาลัยให้จัดตั้งขึ้นในนามของ "วิทยาลัยมหานคร" เมื่อวันที่ 27 กุมภาพันธ์ 2533 บนเนื้อที่ 96 ไร่ติดกับแนวถนนเชื่อมสัมพันธ์ แขวงกระทุ่มราย เขตหนองจอก กรุงเทพมหานคร โดยระยะแรก เปิดการสอนเพียงหนึ่งคณะวิชา คือ คณะวิศวกรรมศาสตร์ ต่อมาได้ขยายการเรียนการสอนไปในสาขาวิชาต่าง ๆ เพิ่มขึ้น ปัจจุบันมหาวิทยาลัยเทคโนโลยีมหานคร เปิดดำเนินการสอนคณะวิศวกรรมศาสตร์ ระดับปริญญาเอก ปริญญาโท และปริญญาตรี คณะสัตวแพทยศาสตร์ และคณะบริหารธุรกิจ ระดับปริญญาโทและปริญญาตรี

**การจัดอันดับมหาวิทยาลัย**
การจัดอันดับโดย เว็บโอเมตริกซ์ (Webometrics) ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบัน ซึ่งทางเว็บโอเมตริกซ์ได้จัดอันดับปีละ 2 ครั้งในเดือนมกราคม และกรกฎาคม ล่าสุดเดือนมกราคม พ.ศ. 2554 มหาวิทยาลัยเทคโนโลยีมหานคร อยู่ในอันดับที่ 2,732 ของโลก อันดับที่ 96 ของเอเชียตะวันออกเฉียงใต้ อันดับที่ 33 ของมหาวิทยาลัยในประเทศไทย
ในปี 1998 "มหาวิทยาลัยเทคโนโลยีมหานคร" ก็ได้รับเกียรติให้เป็นมหาวิทยาลัยยอดเยี่ยมทางด้านวิทยาศาสตร์และเทคโนโลยี (Best Science and Technology) แห่งเอเชียในลำดับที่ 32 จากนิตยสารเอเชียวีค (Asia Week Magazine)
ในปี 2551 นี้ มหาวิทยาลัยเทคโนโลยีมหานคร ได้รับการรับรองมาตรฐานในกลุ่มสถาบันเน้นการผลิตบัณฑิตและวิจัยจากสำนักงานรับรองมาตรฐานและประเมินคุณภาพการศึกษา (สมศ.)  โดยได้คะแนน 4.86 จาก 5 คะแนน ระดับผลการประเมิน ดีมาก ทั้งนี้มีทั้ง มหาวิทยาลัยรัฐ และเอกชน จำนวน 13 สถาบันอยู่ในกลุ่มนี้

**ศิษย์เก่าที่มีชื่อเสียง**
 เอกรัตน์ วงศ์ฉลาด อดีตนักร้องนำวง บิ๊กแอส นายสัตวแพทย์ภัทรพล มณีอ่อน หมอล็อต

**อ้างอิง**

**ดูเพิ่ม**
  มหาวิทยาลัยเทคโนโลยีมหานคร

**แหล่งข้อมูลอื่น**
100.856330

มหานคร
เทคโนโลยีมหานคร
เทคโนโลยีมหานคร
หมวดหมู่:สิ่งก่อสร้างในเขตหนองจอก
แม่แบบ:บน

small=yes
แม่แบบนี้ใช้สำหรับแบ่งเนื้อหาออกเป็น 2 คอลัมน์แบบเก่า ซึ่งเป็นความสามารถย้อนกลับ (backward compatibility) ของแม่แบบ col-begin + col-2

**วิธีใช้**
ข้อความในคอลัมน์แรก
ข้อความในคอลัมน์สอง
แม่แบบ:กลาง

small=yes
แม่แบบนี้ใช้สำหรับแบ่งเนื้อหาออกเป็น 2 คอลัมน์แบบเก่า ซึ่งเป็นความสามารถย้อนกลับ (backward compatibility) ของแม่แบบ col-2

**วิธีใช้**
ข้อความในคอลัมน์แรก
ข้อความในคอลัมน์สอง
แม่แบบ:ล่าง

แม่แบบนี้ใช้สำหรับแบ่งเนื้อหาออกเป็น 2 คอลัมน์แบบเก่า ซึ่งเป็นความสามารถย้อนกลับ (backward compatibility) ของแม่แบบ col-end

**วิธีใช้**
ข้อความในคอลัมน์แรก
ข้อความในคอลัมน์สอง
คนเก่งฟ้าประทาน

คนเก่งฟ้าประทาน (幽遊白書) เป็นละครโทรทัศน์แบบสตรีมมิ่งแนวแอ็คชัน แฟนตาซี ผจญภัยของญี่ปุ่นที่พัฒนาโดยอากิระ โมริอิ และคาซูตากะ ซากาโมโตะ ออกอากาศทางเน็ตฟลิกซ์ ละครฉบับคนแสดงเรื่องนี้เป็นการดัดแปลงจากมังงะปี 1990–94 ในชื่อเดียวกันของโยชิฮิโระ โทงาชิ ผลิตโดย Robot Communications และนำแสดงโดยทากูมิ คิตะมูระ, ชูเฮ อูเอสึงิ, จุน ชิซน และคานาตะ ฮอนโง ออกอากาศตอนแรกในวันที่ 14 ธันวาคม 2023

**เรื่องย่อ**
เรื่องราวเกี่ยวกับอูราเมชิ ยูสุเกะ นักเรียนมัธยมต้นที่ใช้เวลาทั้งวันไปกับการต่อสู้ เขาเสียชีวิตหลังจากช่วยเหลือเด็กคนหนึ่งจากอุบัติเหตุทางรถยนต์ และได้รับการฟื้นคืนชีพขึ้นมาเพื่อรับหน้าที่เป็นผู้สืบสวนเรื่องเหนือธรรมชาติ

**การผลิต**

**พัฒนา**
ในวันพุธที่ 16 ธันวาคม 2020 มีการประกาศสร้างละครโทรทัศน์ฉบับคนแสดงเรื่องนี้ มีกำหนดออกอากาศทางเน็ตฟลิกซ์ทั่วโลก โดยมีคาซูตากะ ซากาโมโตะ ผู้อำนวยการฝ่ายจัดหาเนื้อหาของเน็ตฟลิกซ์ ทำหน้าที่เป็นผู้อำนวยการสร้าง และอากิระ โมริอิเป็นผู้ควบคุมงานสร้าง

**อ้างอิง**
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:คนเก่งทะลุโลก
หมวดหมู่:ละครโทรทัศน์ของเน็ตฟลิกซ์
หมวดหมู่:รายการโทรทัศน์ภาษาญี่ปุ่น
วิกิพีเดีย:วันนี้ในอดีต/30 สิงหาคม

30 สิงหาคม: วันเอกราชในตาตาร์สถาน (พ.ศ. 2533) และอาเซอร์ไบจาน (พ.ศ. 2534)- พ.ศ. 2378 (ค.ศ. 1835) – ผู้ตั้งถิ่นฐานชาวยุโรปขึ้นฝั่งทางเหนือของแม่น้ำยาร์รา ซึ่งอยู่ทางตะวันออกเฉียงใต้ของออสเตรเลีย และก่อตั้งนครเมลเบิร์น - พ.ศ. 2457 (ค.ศ. 1914) – สงครามโลกครั้งที่หนึ่ง: ยุทธการที่ทันเนนแบร์กสิ้นสุดลงโดยฝ่ายเยอรมันชนะรัสเซีย- พ.ศ. 2527 (ค.ศ. 1984) – กระสวยอวกาศ ดัสคัฟเวอรี (ในภาพ) ขึ้นบินครั้งแรกในภารกิจส่งดาวเทียมสื่อสาร 2 ดวงขึ้นสู่อวกาศ- พ.ศ. 2535 (ค.ศ. 1992) – มิคาเอล ชูมัคเกอร์ นักแข่งรถสูตรหนึ่งชาวเยอรมัน ชนะเลิศการแข่งขันครั้งแรกในรายการเบลเยียมกรังด์ปรีซ์- พ.ศ. 2542 (ค.ศ. 1999) – มีการลงประชามติในติมอร์ตะวันออก ว่าด้วยการแยกตัวเป็นเอกราชจากประเทศอินโดนีเซีย ภายใต้การกำกับดูแลของสหประชาชาติ
ดูเพิ่ม: 29 สิงหาคม – 30 สิงหาคม – 31 สิงหาคม
จดหมายเหตุ – รายชื่อบทความวันนี้ในอดีต
ฆ้องวงใหญ่

ฆ้องวงใหญ่
ฆ้องวงใหญ่เป็นเครื่องดนตรีที่วิวัฒนาการมาจากฆ้องรางของอินโดนีเซีย สันนิษฐานว่ามีมาตั้งแต่สมัยก่อนสุโขทัย ส่วนประกอบของฆ้องวงใหญ่ประกอบด้วยลูกฆ้องและวงฆ้อง ลูกฆ้องมี 16 ลูกทำจากทองเหลือง เรียงจากลูกเล็กด้านขวา วงฆ้องสูงประมาณ 24 เซนติเมตร ใช้หวายโป่งทำเป็นราง ให้หวายเส้นนอกกับเส้นในห่างกัน 14-17 เซนติเมตร ใช้หวาย 4 อัน ด้านล่าง 2 อันขดเป็นวงขนานกัน เว้นที่ไว้ให้นักดนตรีเข้าไปบรรเลง 
ฆ้องวงใหญ่เป็นเครื่องดนตรีที่สำคัญที่สุด เพราะคนที่จะเล่นดนตรีในวงปี่พาทย์ต้องมาเรียนฆ้องวงใหญ่ก่อน ฆ้องวงใหญ่ทำหน้าที่เดินทำนองหลัก ถ้าหากไม่มีฆ้องวงใหญ่ดำเนินทำนองหลักก็จะทำให้เครื่องดนตรีอื่น ๆ จับจังหวะไม่ถูกว่าตอนนี้อยู่วรรคที่เท่าไหร่ของเพลงแล้ว ซึ่งถือเป็นแม่บทของเพลง
ฆ้องวงใหญ่ใช้เล่นใน วงปี่พาทย์ วงปี่พาทย์นางหงส์ วงปี่พาทย์ไม้นวม วงปี่พาทย์ไม้แข็ง วงปี่พาทย์ดึกดำบรรพ์ วงปี่พาทย์เสภา และ วงมโหรี ส่วนมากฆ้องวงใหญ่จะอยู่ในวงปี่พาทย์เกือบทุกวง และวงมโหรีด้วย แต่ไม่ใช้เล่นใน วงปี่พาทย์มอญ เพราะมี ฆ้องมอญวงใหญ่ เข้ามาแทน ฆ้องวงใหญ่ของไทย 

**ตัวอย่างเสียงโน้ตฆ้องวงใหญ่**
รฺ มฺ ฟฺ ซฺ ลฺ ทฺ ด ร ม ฟ ซ ล ทฺ ดฺ รฺ มฺ (โน้ตปี่พาทย์)
ม ฟ ซ ล ท ด ร ม ฟ ซ ล ท ด ร ม ฟ (โน้ตมโหรี)
หมวดหมู่:เครื่องดนตรีไทย
ฆ้องวงเล็ก

ฆ้องวงเล็ก
ฆ้องวงเล็ก เป็นเครื่องดนตรีไทยสร้างในสมัย พระบาทสมเด็จพระนั่งเกล้าเจ้าอยู่หัว (รัชกาลที่ 3) คิดค้นและสร้างโดย พระประดิษฐไพเราะ (มี ดุริยางค์กูร) หรือ ครูมีแขก มีลักษณะที่คล้ายกับฆ้องวงใหญ่ แต่ลูกฆ้องมีขนาดเล็กกว่า มีเสียงที่แหลมและดังกว่าฆ้องวงใหญ่ มีลูกฆ้อง 18 ลูก ลักษณะทำนองมีการตีเก็บถี่กว่าระนาดเอก 
ตัวอย่างโน้ตฆ้องวงเล็ก มีทั้งหมด 18 ลูก (ดฺ คือ เสียงต่ำ ดํ คือ เสียงสูง) 
ทฺ ดฺ รฺ มฺ ฟฺ ซฺ ลฺ ทฺ ด ร ม ฟ ซ ล ท ดํ รํ มํ  
ฆ้องวงเล็กใช้บรรเลงใน วงปี่พาทย์ไม้แข็ง วงปี่พาทย์ไม้นวม วงปี่พาทย์นางหงส์ นอกจากจะใช้ในวงปี่พาทย์แล้ว ก็ยังใช้บรรเลงใน วงมโหรี อีกด้วย

**บทความที่เกี่ยวข้อง**
 ฆ้องวงใหญ่- ระนาดเอก
หมวดหมู่:เครื่องดนตรีไทย
นักวิทยาศาสตร์

นักวิทยาศาสตร์ คือบุคคลผู้ดำเนินงานวิจัยทางวิทยาศาสตร์เพือความก้าวหน้าทางความรู้ในสาขาวิชาที่สนใจ  
ในสมัยคลาสสิกไม่มีคนยุคโบราณที่เป็นเหมือนนักวิทยาศาสตร์สมัยใหม่ ยุคนั้นคือนักปราชญ์ที่ทำงานในด้านการศึกษาปรัชญาของธรรมชาติที่เรียกว่าปรัชญาธรรมชาติซึ่งเป็นที่มาของวิทยาศาสตร์ธรรมชาติ คำว่านักวิทยาศาสตร์ยังไม่มีจนกระทั่งศตวรรษที่ 19 ที่คำว่านักวิทยาศาสตร์ถูกนำมาใช้เป็นปกติหลังที่ถูกบัญญัติคำศัพท์โดยนักศาสนศาสตร์ นักปรัชญา และนักประวัติศาสตร์วิทยาศาสตร์ที่ชื่อ วิลเลียม วีเวลล์ ในปี พ.ศ. 2567
ในยุคปัจจุบันนักวิทยาศาสตร์ส่วนใหญ่ได้รับปริญญาในสาขาทางวิทยาศาสตร์และทำงานที่มีสายอาชีพในภาคส่วนต่างๆ ทางเศรษฐกิจ เช่น สถาบันการศึกษา อุตสาหกรรม รัฐบาล และองค์กรไม่แสวงหากำไร

**นักวิทยาศาสตร์สาขาต่าง ๆ**
ผู้เชี่ยวชาญสาขาต่าง ๆ ที่ถือกันว่าเป็น "นักวิทยาศาสตร์" มีดังนี้- นักโบราณคดี- นักดาราศาสตร์- นักชีววิทยา 
** นักพฤกษศาสตร์
** นักสัตววิทยา 
** นักกีฏวิทยา
** นักวิทยาสัตว์เลื้อยคลาน 
** นักมีนวิทยา
** นักกิมิวิทยา 
** นักปักษิณวิทยา 
** นักวิทยาไวรัส
** ฯลฯ- นักเคมี- นักวิทยาศาสตร์คอมพิวเตอร์- นักรุกขวิทยา (Dendrologist)- นักนิเวศวิทยา (นักอุทกวิทยา นักชลธารวิทยา)- นักธรณีวิทยา นักวิทยาแผ่นดินไหว นักวิทยาแร่- นักจลนสรีรศาสตร์ - นักคณิตศาสตร์- นักฟิสิกส์
*นักอุตุนิยมวิทยา  (Meteorologist)- นักวิทยากระแส (Rheologist)- นักพิษวิทยา- นักสิ่งแวดล้อม- นักจิตวิทยา- นักวิทยาศาสตร์การทหาร

**ดูเพิ่ม**
 วิศวกร- นักประดิษฐ์- การวิจัย- เหรียญฟิลด์ส- ประวัติศาสตร์วิทยาศาสตร์และเทคโนโลยี- วิทยาศาสตร์ธรรมชาติ

**อ้างอิง**

หมวดหมู่:ประวัติศาสตร์วิทยาศาสตร์
หมวดหมู่:อาชีพ
ฆ้องมอญ

ฆ้องมอญ (ဗာတ်ကွေန်) เป็นเครื่องดนตรีที่ได้รับอิทธิพลมาจากมอญ มีลักษณะตั้งโค้งขึ้นไป ไม่ตั้งราบกับพื้นแบบฆ้องไทย วงฆ้องทำจากไม้แกะสลักปิดทองอย่างสวยงาม ทางโค้งด้านซ้ายของผู้ตีแกะเป็นรูปต่างๆ  ตามต้องการ แต่ส่วนใหญ่จะนิยมรูปกินนรและเทวดา ทางโค้งด้านขวาทำเป็นรูปปลายหาง มีเท้ารองตรงกลางเหมือนระนาดเอก ฆ้องมอญมีสองขนาดดังนี้
1. ฆ้องมอญวงใหญ่ มีลักษณะตั้งโค้งขึ้นไป ไม่ตั้งราบกับพื้นแบบฆ้องไทย วงฆ้องทำจากไม้แกะสลักปิดทองอย่างสวยงาม ทางโค้งด้านซ้ายของผู้ตีแกะเป็นรูปต่าง ๆ ตามต้องการ แต่ส่วนใหญ่จะนิยมรูปกินนรและเทวดา ทางโค้งด้านขวาทำเป็นรูปปลายหาง มีเท้ารองตรงกลางเหมือนระนาดเอก มีลูกฆ้องทั้งหมด 15 ลูก แต่จะมีการข้ามเสียงไปสองลูกแรก กล่าวคือจะขึ้นต้นด้วยเสียง ซอล ลา ข้ามเสียงทีไปขึ้นเสียงโด เร มี ข้ามเสียงฟาไปขึ้นเสียงซอล แล้วไล่เสียงไปจนถึงลูกที่ 15 คือเสียงที
ตัวอย่างผังเสียงฆ้องมอญวงใหญ่
ซ ล ด ร ม ซ ล ท ด ร ม ฟ ซ ล ท
2. ฆ้องมอญวงเล็ก มีลักษณะเหมือนฆ้องมอญวงใหญ่ทุกประการ เพียงแต่มีลูกฆ้องที่เล็กกว่า มีทั้งหมด 17 ลูก ไม่มีการข้ามเสียง
ตัวอย่างผังเสียงฆ้องมอญวงเล็ก
ร ม ฟ ซ ล ท ด ร ม ฟ ซ ล ท ด ร ม ฟ
ฆ้องมอญทำหน้าที่เดินทำนองเพลงเช่นเดียวกับฆ้องวงใหญ่ และฆ้องวงเล็กของไทย ใช้ประสมวงในวงปี่พาทย์มอญ

**อ้างอิง**
หมวดหมู่:เครื่องดนตรีไทย
หมวดหมู่:เครื่องเพอร์คัชชัน
กลองแขก

กลองแขก
กลองแขก เป็นเครื่องดนตรีประเภทเครื่องตีที่มีรูปร่างยาวเป็นรูปทรงกระบอก ขึ้นหนังสองข้างด้วยหนังลูกวัวหรือหนังแพะ หน้าใหญ่ กว้างประมาณ 20 ซม. เรียกว่า หน้ารุ่ย หรือ "หน้ามัด" ส่วนหน้าเล็กกว้างประมาณ 15 ซม. เรียกว่า หน้าต่าน หรือ "หน้าตาด" ตัวกลองหรือหุ่นกลองสามารถทำขึ้นได้จากไม้หลายชนิดแต่โดยมากจะนิยมใช้ไม้เนื้อแข็งมาทำเป็นหุ่นกลอง เช่น ไม้ชิงชัน ไม้มะริด ไม้พยุง กระพี้เขาควาย ขนุน สะเดา มะค่า มะพร้าว ตาล ก้ามปู เป็นต้น ขอบกลองทำมาจากหวายผ่าซีกโยงเรียงเป็นขอบกลองแล้วม้วนด้วยหนังจะได้ขอบกลองพร้อมกับหน้ากลอง และถูกขึงให้ตึงด้วยหนังเส้นเล็ก เรียกว่าหนังเรียดเพื่อใช้ในการเร่งเสียงให้หน้ากลองแต่ละหน้าได้เสียงที่เหมาะสมตามความพอใจ กลองแขกสำรับหนึ่งมี 2 ลูก ลูกเสียงสูงเรียก ตัวผู้ ลูกเสียงต่ำเรียก ตัวเมีย ตีด้วยฝ่ามือทั้งสองข้างให้สอดสลับกันทั้งสองลูก มีหน้าทับ เช่น หน้าทับสองไม้สองชั้น หน้าทับปรบไก่ชั้นเดียว หน้าทับลูกหมด เป็นต้น

**ลักษณะเสียง**
 กลองแขกตัวผู้  มีเสียงที่สูงกว่ากลองแขกตัวเมียโดย เสียง "ติง" ในหน้ามัด และเสียง โจ๊ะ ในหน้าตาด- กลองแขกตัวเมีย  มีเสียงที่ต่ำกว่ากลองแขกตัวผู้ โดย เสียง ทั่ม ในหน้ามัด และเสียง จ๊ะ ในหน้าตาด

**วิธีการบรรเลง**
การบรรเลงนั้นจะใช้มือตีไปทั้งสองหน้าตามแต่จังหวะหรือหน้าทับที่กำนดไว้ ในหน้าเล็กหรือหน้าตาด จะใช้นิ้วชี้หรือนิ้วนางในการตี เพื่อให้เกิดเสียงที่เล็กแหลม ในหน้ามัดหรือหน้าใหญ่ จะใช้ฝ่ามือตีลงไปเพื่อให้เกิดเสียงที่หนักและแน่น ซึ่งมีวิธีการบรรเลงที่ละเอียดอ่อนลงไปอีกตามแต่กลวิธีที่ครูอาจารย์แต่ละท่านจะชี้แนะแนวทางการปฏิบัติ
หมวดหมู่:เครื่องดนตรีไทย
กลองทัด

กลองทัด (ซ้าย) และ ตะโพน (ขวา) บนแสตมป์ชุด เครื่องดนตรีไทย ในปี พ.ศ. 2525
กลองทัด เป็นกลองสองหน้าขนาดใหญ่ ขึ้นหน้าทั้งสองข้างด้วยหนังวัวหรือหนังควาย ตรึงด้วยหมุด หุ่นกลองทำจากไม้เนื้อแข็ง กลึงคว้านข้างในจนเป็นโพรง ป่องตรงกลางนิดหน่อย หมุดที่ตรึงหนังเรียกว่า แส้ ทำด้วยไม้หรืองาหรือกระดูกสัตว์ ตรงกลางหุ่นกลองมีห่วงสำหรับแขวน เรียกว่า หูกระวิน หรือ หูระวิง 
กลองทัดมีขนาดหน้ากว้างเท่ากันทั้งสองข้าง วัดเส้นผ่าศูนย์กลางได้ประมาณ 46 ซม. ตัวกลองยาวประมาณ 41 ซม. กลองทัดมี 2 ลูก ลูกที่มีเสียงสูง ดัง ตุม เรียกว่า ตัวผู้ และ ลูกที่มีเสียงต่ำตีดัง ต้อม เรียกว่า ตัวเมีย ใช้ไม้ตี 1 คู่ มีขนาดยาวประมาณ 54 ซม.
กลองทัดใช้บรรเลงในวงปี่พาทย์ โดยเล่นคู่กับตะโพน

**อ้างอิง**
  แนะนำเครื่องดนตรีไทย date=2008-03-07  จากเว็บดนตรีไทย.คอม
หมวดหมู่:เครื่องดนตรีไทย
หมวดหมู่:กลอง
กัมพูชา (แก้ความกำกวม)

กัมพูชา อาจหมายถึง- ประเทศกัมพูชา - ประเทศในภูมิภาคเอเชียตะวันออกเฉียงใต้- ประวัติศาสตร์กัมพูชา - ประวัติศาสตร์ของประเทศกัมพูชา- กัมพูชา (อัลบั้ม) - อัลบั้มเดี่ยวชุดแรกของ ยืนยง โอภากุล (แอ๊ด คาราบาว)
อ็องรี ดูว์น็อง

อ็องรี ดูว์น็อง หรือที่รู้จักในชื่อ อังรี ดูนังต์ (Henri Dunant) ชื่อเต็ม ฌ็อง อ็องรี ดูว์น็อง (Jean Henri Dunant; 8 พฤษภาคม ค.ศ. 1828 – 30 ตุลาคม ค.ศ. 1910) เป็นนักธุรกิจ และนักช่วยเหลือเพื่อนมนุษย์ชาวสวิส เขาเป็นผู้ให้กำเนิดคณะกรรมการกาชาดระหว่างประเทศและสภากาชาดประจำชาติ เพื่อช่วยเหลือบรรเทาทุกข์เมื่อเกิดภัยสงครามและภัยพิบัติต่าง ๆ และได้รับรางวัลโนเบลสาขาสันติภาพ ใน ค.ศ. 1901 ร่วมกับเฟรเดริก ปาซี (Frédéric Passy)
นายอ็องรี ดูว์น็อง เกิดที่เมืองเจนีวา ประเทศสวิตเซอร์แลนด์ เป็นผู้เคร่งศาสนา โดยมีความเชื่อตามแนวทางของนิกายคาลวิน และตั้งมั่นในหลักการ "จงรักเพื่อนบ้านของท่าน" ("Love thy neighbor") เขาได้เดินทางไปทั่วยุโรปเพื่อบรรยายถึงความชั่วร้ายเรื่องความเป็นทาส (slavery) ใน ค.ศ. 1859 ระหว่างอยู่ที่ประเทศอิตาลี เขาได้ไปที่สนามรบของสงครามแห่งโซลเฟริโน และได้เห็นทหารที่ได้รับบาดเจ็บนับพันคน ถูกปล่อยทิ้งรอความตายในสนามรบตามยถากรรม โดยไม่ได้รับแม้แต่การรักษาพยาบาลเบื้องต้น ที่อาจรักษาชีวิตของคนเหล่านี้ได้ หลังจากที่เขากลับถึงกรุงเจนีวา เขาได้เขียนบทความเกี่ยวกับประสบการณ์ครั้งนี้ของเขา ในชื่อ Un Souvenir de Solferino (ความทรงจำแห่งซอลเฟรีโน) ซึ่งได้ตีพิมพ์ในวันที่ 8 พฤศจิกายน ค.ศ. 1862 ในบทความเขาได้พยายามผลักดันให้มีการจัดตั้ง เครือข่ายนานาชาติของอาสาสมัครเพื่อบรรเทาทุกข์ขึ้น หนังสือของเขาได้รับความสนใจจาก สภาบริหารประเทศสวิตเซอร์แลนด์ (Switzerland's Federal Council) และส่งผลให้ประเทศสวิตเซอร์แลนด์สนับสนุนให้มีการประชุมสัมมนานานาชาติขึ้นใน ค.ศ. 1863 เพื่ออภิปรายถึงแนวความคิดของดูว์น็องที่เขาได้เขียนไว้ในบทความ เก้าบทความ (Nine Articles)  มีประเทศเข้าร่วมการประชุมสัมนาในวันที่ 22 สิงหาคม ค.ศ. 1864 ทั้งหมด 16 ประเทศ และในจำนวนนั้น 12 ประเทศได้ให้การสนับสนุนในเนื้อหา ซึ่งต่อมาได้กลายมาเป็น คณะกรรมการกาชาดระหว่างประเทศ และอนุสัญญาเจนีวาฉบับที่หนึ่ง
อ็องรี ดูว์น็อง ในวัยชรา
ช่วงหลายปีหลังจากนั้น ดูว์น็องได้เขียนบทความเกี่ยวกับการปลดอาวุธ และการตั้งศาลระหว่างประเทศ เพื่อแก้ปัญหาข้อขัดแย้งระหว่างประเทศ เขาได้ละเลยการงานส่วนตัวจนต้องตกเป็นหนี้สิน ประสบกับความยากจน และได้หายหน้าหายตาไป
นอกจากนี้ อ็องรี ดูว์น็อง ยังมีส่วนเกี่ยวข้องกับกลุ่มฟรีเมสัน (freemasonry)
ในขณะที่มีการให้รางวัลโนเบลเป็นครั้งแรกนั้น ก็มีข้อโต้แย้งว่า เขาควรจะได้รับรางวัลนี้หรือไม่ เนื่องจากในขณะนั้นองค์กรกาชาดได้ถูกจัดตั้งเป็นระยะเวลาหนึ่งแล้ว และบทบาทของ อ็องรี ดูว์น็อง ก็ได้ถูกลืมเลือนไปเช่นกัน ได้มีข้อเสนอให้เขาได้รับรางวัลโนเบลในสาขาแพทยศาสตร์ เนื่องมาจากบทบาทขององค์กรกาชาดในขณะนั้น ผลการประนีประนอมในท้ายที่สุดได้มีการตัดสินให้เป็นรางวัลร่วมในสาขาสันติภาพ โดยได้รับร่วมกับเฟรเดริก ปาซี ซึ่งเป็นนักต่อสู้เพื่อสันติภาพที่มีชื่อเสียงของฝรั่งเศส และถึงแม้ว่าอ็องรี ดูว์น็อง จะมีชีวิตที่ยากจนในขณะนั้น แต่เขาก็บริจาคเงินรางวัลที่ได้รับทั้งหมดเพื่อการกุศล
อ็องรี ดูว์น็อง เสียชีวิตใน ค.ศ. 1910

**ดูเพิ่ม**
 ถนนอังรีดูนังต์

**แหล่งข้อมูลอื่น**
  Société Henry Dunant (French)-  Biography of Henry Dunant (French original) date=2008-10-06 -  Nobel website biography of Henri Dunant date=2004-08-03 -  Red Cross Movement and Nobel Prizes date=2002-06-24 -  Henri Dunant image & some info

**อ้างอิง**

หมวดหมู่:นักสิทธิมนุษยชน
หมวดหมู่:นักธุรกิจชาวสวิส
หมวดหมู่:กาชาด
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวสวิสผู้ได้รับรางวัลโนเบล
หมวดหมู่:บุคคลจากเจนีวา
วิกิพีเดีย:วันนี้ในอดีต/31 สิงหาคม

31 สิงหาคม: วันประกาศเอกราชในมาเลเซีย (พ.ศ. 2500) ตรินิแดดและโตเบโก (พ.ศ. 2505) และคีร์กีซสถาน (พ.ศ. 2534)- พ.ศ. 1965 (ค.ศ. 1422) – พระเจ้าเฮนรีที่ 6 ทรงสืบราชบัลลังก์อังกฤษ ขณะมีพระชนมายุเพียง 8 เดือน ด้วยทรงเป็นรัชทายาทพระองค์เดียวในพระเจ้าเฮนรีที่ 5 - พ.ศ. 2431 (ค.ศ. 1888) – ศพของแมรี แอนน์ นิโคลส์ถูกพบหน้าประตูคอกม้าแห่งหนึ่งบนถนนบัคส์โรว์ กรุงลอนดอน คาดว่าเป็นเหยื่อรายแรกของฆาตกรต่อเนื่อง ซึ่งขนานนามว่า แจ็กเดอะริปเปอร์ (ภาพวาดในภาพ)- พ.ศ. 2450 (ค.ศ. 1907) – รัสเซียและสหราชอาณาจักรลงนามภาคีอังกฤษ-รัสเซีย ซึ่งกำหนดเขตอิทธิพลระหว่างทั้งสองในเปอร์เซีย อัฟกานิสถาน และทิเบต- พ.ศ. 2482 (ค.ศ. 1939) – กองทัพเยอรมันจัดฉากการโจมตีสถานีวิทยุแห่งหนึ่งในเมืองกลีวิซ ยกเป็นข้ออ้างในการบุกครองโปแลนด์ อันเป็นจุดเริ่มต้นของสงครามโลกครั้งที่สอง- พ.ศ. 2540 (ค.ศ. 1997) – ไดอานา เจ้าหญิงแห่งเวลส์ สิ้นพระชนม์ในอุบัติเหตุรถยนต์พร้อมกับโดดี อัลฟาเยด์ คนรัก และเฮนรี ปอล คนขับรถ ในอุโมงค์ถนนปองเดอลามา กรุงปารีส
ดูเพิ่ม: 30 สิงหาคม – 31 สิงหาคม – 1 กันยายน
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/กันยายน

วันนี้ตรงกับที่   พ.ศ.  เวลา  น.
-------
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
หมวดหมู่:วันนี้ในอดีต
มหาวิทยาลัยนานาชาติแสตมฟอร์ด

มหาวิทยาลัยนานาชาติแสตมฟอร์ด (อังกฤษ: Stamford International University) เป็นมหาวิทยาลัยเอกชนนานาชาติ มีวิทยาเขตอยู่ในหลายประเทศในเอเชียตะวันออกเฉียงใต้ รวมทั้งประเทศไทย วิทยาเขตพระรามเก้า ตั้งอยู่ที่เลขที่ 16 ถนนมอเตอร์เวย์ (กม.2) แขวงประเวศ เขตประเวศ กรุงเทพมหานคร วิทยาเขตหัวหิน ตั้งอยู่ที่เลขที่ 1458 ถนนเพชรเกษม ตำบลชะอำ อำเภอชะอำ จังหวัดเพชรบุรี และศูนย์การศึกษาอโศกแคมปัส อาคารเอ็กซ์เชนจ์ ทาวเวอร์

**ประวัติ**
มหาวิทยาลัยนานาชาติแสตมฟอร์ด เลขที่นิติบุคคล 0994000542411 จัดตั้งครั้งแรกในเอเชียตะวันออกเฉียงใต้ที่ประเทศมาเลเซียและสิงค์โปร์ในปี พ.ศ. 2493 และได้จัดตั้งวิทยาลัยนานาชาติแสตมฟอร์ด เมื่อวันที่ 29 พฤศจิกายน พ.ศ. 2538 และเป็นมหาวิทยาลัยนานาชาติแสตมฟอร์ดเมื่อวันที่ 14 กุมภาพันธ์ พ.ศ. 2546

**คณะวิชา/หลักสูตรระดับปริญญาตรี**

**หลักสูตรนานาชาติและหลักสูตรสองภาษา**

**คณะธุรกิจและเทคโนโลยี**
 บริหารธุรกิจบัณฑิต (บธ.ม.) - Bachelor of Business Administration (B.B.A.) 
** การจัดการธุรกิจการบิน (Airline Business Management)
** การเป็นเจ้าของธุรกิจ (Entrepreneurship)
** การเงินและการธนาคาร (Finance and Banking)
** การจัดการธุรกิจระหว่างประเทศ (International Business Management)
** การจัดการโรงแรมนานาชาติ (International Hotel Management)
** ความสัมพันธ์ระหว่างประเทศ (International Relations)
**การจัดการโลจิสติกส์และซัพพลายเชน (Logistics and Supply Chain Management)
** การตลาด (Marketing)- วิทยาศาสตรบัณฑิต (วท.บ.) - Bachelor of Science (B.Sc.)
** เทคโนโลยีสารสนเทศ (Information Technology)

**คณะนิเทศศาสตร์และการออกแบบ**
 นิเทศศาสตรบัณฑิต (นศ.บ.) - Bachelor of Communication Arts (B.Com.Arts)
** การผลิตสื่อสร้างสรรค์และบันเทิง (Creative Media Production and Entertainment)
** การสื่อสารการตลาดดิจิทัลและโฆษณา (Advertising and Digital Marketing Communication)- ศิลปศาสตรบัณฑิต (ศศ.บ.) - Bachelor of Arts (B.A.)
** การออกแบบสื่อสร้างสรรค์ (Creative Media Design)
** ภาษาอังกฤษเพื่อการสื่อสารนานาชาติ (English for Applied Global Communication)

**หลักสูตรภาคภาษาไทย (ภาคพิเศษเรียนวันอาทิตย์)**

**คณะบริหารธุรกิจ**- สาขาวิชาการจัดการ
** สาขารัฐประศาสนศาสตร์

**คณะวิชา/หลักสูตรระดับปริญญาโท**
ภาคภาษาอังกฤษ- Master of Business Administration (M.B.A.)- Master Education Administation (M.Ed.)
ภาคภาษาไทย - Master of Business Administration (M.B.A.)- Master of Public Administration (M.P.A.)

**คณะวิชา/หลักสูตรระดับปริญญาเอก**
ภาคภาษาอังกฤษ- Doctor of Philosophy Program in Business Administration (Ph.D. B.A.)- Doctor of Philosophy Program in Educational Administration and Leadership (Ph.D. E.A.L.)- Doctor of Education Program in Educational Administration (Ed.D.)

**บุคคลสำคัญ**
ดูเพิ่มที่ :หมวดหมู่:บุคคลจากมหาวิทยาลัยนานาชาติแสตมฟอร์ด

**อ้างอิง**
  เตรียมความพร้อมสู่ประชาคมอาเซียน หลักสูตร 2 ภาษา-  แสตมฟอร์ดมุ่งสู่มหาวิทยาลัยระดับโลก date=2013-02-03 

**แหล่งข้อมูลอื่น**
  มหาวิทยาลัยนานาชาติแสตมฟอร์ด-  Stamford on Facebook-  ฝ่ายแนะแนวการศึกษาต่อ ม.นานาชาติแสตมฟอร์ด On Facebook-  Stamford On Youtube
หมวดหมู่:สถาบันอุดมศึกษานานาชาติในประเทศไทย
หมวดหมู่:สถาบันอุดมศึกษาเอกชนในประเทศไทย
หมวดหมู่:สถาบันอุดมศึกษาในจังหวัดเพชรบุรี
หมวดหมู่:สถาบันอุดมศึกษาในกรุงเทพมหานคร
หมวดหมู่:สิ่งก่อสร้างในเขตประเวศ
หมวดหมู่:สิ่งก่อสร้างในอำเภอชะอำ
ไม้ม้วน

ไม้ม้วน (ใ) ใช้เป็นสระ ใอ เมื่ออยู่หน้าพยัญชนะต้น

**การประสมรูป**

**ประวัติ**
ไม้ม้วนมีปรากฏในภาษาเขียนของไทย มาตั้งแต่สมัยสุโขทัย ในศิลาจารึกหลักที่หนึ่ง ของพ่อขุนรามคำแหง ในคำว่า ใคร ใคร่ ใด ใส ใหญ่ ใน ให้ ใช้ ใต้ ใศ่ ใว้ เป็นต้น เสียงสระของไม้ม้วนเดิมเป็นเสียงสระผสม อะ+อึ (/aɰ/)  ซึ่งหายไปจากภาษามาตรฐาน แต่ก็ยังมีร่องรอยให้เห็นในภาษาไทยถิ่นและภาษาไทกลุ่มต่าง ๆ นอกประเทศไทย ภาษาไทยปัจจุบันออกเสียง อะ+ย เหมือนไม้มลาย (ไ) นอกจากภาษาไทยมาตรฐานแล้วยังมีภาษาไทกลุ่มอื่นเช่น ภาษาลาว และภาษาไทใหญ่ ที่ปรากฏไม้ม้วนในภาษาเขียน
ในสมัยกรุงศรีอยุธยา มีตำราเรียนระบุการใช้ไม้ม้วน ในคำศัพท์จำนวน 20 คำ โดยมีคำกลอนแต่งไว้ในหนังสือจินดามณีดังนี้
ส่วนในหนังสือหนังสือประถมมาลา แต่งโดยพระเทพโมลี (ผึ้ง) ในสมัยรัชกาลที่ 3 ได้ให้หลักการใช้ไม้ม้วน โดยที่สองบทท้ายเป็นคำกลอนจากตำราจินดามณีนั่นเอง ดังนี้
หลังจากนั้น ยังมีบทกลอน (กาพย์ยานี) ที่สอนการใช้ไม้ม้วน ที่รู้จักกันดีจนปัจจุบัน ดังนี้
เป็นที่น่าสังเกตว่า ในสยามนั้นการใช้ไม้ม้วนจำกัดอยู่ที่คำศัพท์ 20 คำ มาตั้งแต่สมัยอยุธยาเป็นอย่างน้อย และคำศัพท์ใหม่ๆ ที่เกิดขึ้น จะใช้ไม้มลายทั้งสิ้น (เว้นแต่ลูกคำที่แตกจากแม่คำ ซึ่งใช้ไม้ม้วนอยู่แล้ว) แม้คำศัพท์เฉพาะ ที่เป็นชื่อต่างๆ ก็ไม่นิยมที่จะใช้ไม้ม้วนนอกเหนือจาก 20 คำดังกล่าว

**คำที่ใช้ไม้ม้วนในปัจจุบัน**
 ใกล้- ใคร- ใคร่- ใจ- ใช่- ใช้- ใด- ใต้ (นิยมออกเสียงเป็น ต้าย)- ใน- ใบ- ใบ้- ใฝ่- สะใภ้- ใย (ยองใย, เยื่อใย, ใยบัว, ห่วงใย)- ใส- ใส่- ให้- ใหญ่- ใหม่- ใหล (หลงใหล, หลับใหล, ใหลตาย)

**ในภาษาไท-ไตอื่น**
ในภาษาไทอื่นนั้น ยังมีการใช้เสียง ใ เดิมอยู่ (/aɰ/) ซึ่งเป็นเสียง อะ-อึ โดยเป็นเสียงที่ไม่เหมือน ไ ซึ่งเป็นเสียง อะ-อิ หรือ อะ-ย (/aj/) ภาษาไท-ไตเหล่านี้คือ ภาษาลาวสำเนียงหลวงพระบาง ภาษาไทใหญ่ ภาษาไทดำ และ ภาษาไทขาว เป็นต้น การเปรียบเทียบเสียงศัพท์รากเดียวกันที่ปรากฏต่อไปนี้ เป็นการเปรียบเทียบระหว่างภาษาไทยกับภาษาไทใหญ่

**อ้างอิง**
ใ